TUULI TEPPO

veeökoloog

Riigimetsa Majandamise Keskus

22. oktoober 2025

TAOTLUS PROJEKTEERIMISTÖÖ VAHETÄHTAJA PIKENDAMISEKS

Ojäärse I paisu likvideerimise projekteerimistöö käigus ilmnes, et rekonstrueeritava truubiga külgneb prioriteetse tähtsusega Natura elupaik 9080\* (soostuvad- ja soo-lehtmetsad). Elupaiga piirjoon ulatub tee kinnistu piirini hõlmates ka tee mullet. Truubi rekonstrueerimise ehituskaevik kattub elupaiaga alaga ca 50 m2 ulatuses. Alternatiivsed lahendused, millega saab vältida ehituskaeviku kattumist elupaiga alaga suurendavad ebamõistlikult ehitusmaksumust või avaldavad suuremat negatiivset mõju teistele loodusväärtustele (nt jõgi elupaiagana) ja kultuuriväärtustele (allavoolu asuv silla vare ning kaitstav objekt „Palmse mõisa park ja alleed“). On tõenäoline, et tee muldel kasvav mets ei oma kaitstava elupaiaga kooslust/väärtust ning elupaiaga piiri saab korrigeerida. Seetõttu on projektlahenduse üle otsustamiseks mõistlik küsida ja ära oodata Keskkonnaameti seisukoht tee muldele jääva elupaiaga ala osas. Eeldatavalt saab Keskkonnaamet oma seisukoha anda oktoobri lõpus või novembri alguses. Seoses eeltooduga palun pikendada Ojäärse I paisu likvideerimise projekteerimistöö projekti esitamise vahetähtaega kahekümneviie päeva võrra.

Lugupidamisega

Peeter Napp

hüdrotehnikainsener,

Vesiaed OÜ

55609245

peeter.napp@vesiaed.ee